You are here: Afrikaans / Communication / Listening ► / Poets ► / Hennie Liebenberg (1940- ) ► / Geestelik / Wie
Wie is dit wat die winde roep en stuur oor woud en vlakte, berg en vlei, die getye stel elk op sy vaste uur, sy wil laat geld oor jou en my? Wie kweek die fetus in sy heilige tuin, beslis oor lewe en oor dood en buig die boog vir die hemelruim, bestuur die wasdom in die moederskoot? Wie bepaal die kwantumwette vir kwark en kern en atoom en weef die ragfyn sterresoom wat oor die spansel strek of tel die liggies aan Andromeda? Wie laat die ruimte rek? Wie beveel dit alles, welke outonome mag gee aan die dag sy luister en donker aan die nag? Hy wat die aandster in sy hande hou, gestalte vind in berg en blom en krans. Hy voed die luiperd en die lewerik en laat die weerlig deur die wolke dans.
Gedigte / PoemsAlgemeenProsaGeestelikLiefdesgedigteHennie se SlotwoordGeestelikHerfsswaelsIs Daar?KosmosMet Heilige HandeSal U Nie?TuiskomsVerstaanWoordeloosAteAsDie RotseDroomGebedLaaste GebedLof van die RaasblaarLofliedSkemer ErvaringSonsondergang